Jun 10,2015
సౌదీలో టాటా మోటార్స్‌ అతిపెద్ద షోరూమ్‌
       దుబయ్‌: టాటా మోటార్స్‌ సంస్థ మనహిల్‌ ఇంటర్‌నేషనల్‌ కంపెనీ సౌజన్యంతో గల్ఫ్‌ ప్రాంతంలోనే అతిపెద్ద షోరూమ్‌ను ఇక్కడ ప్రారంభించింది. ఈ షోరూమ్‌లో టాటా మోటార్స్‌ చాలా విలాసవంతమైన వాహనాలను అమ్మడంతో పాటుగా అత్యుత్తమ సర్వీసింగ్‌ను అందించనుంది. సౌదీ అరేబియా, కువైట్‌, యూఏఈ, ఖతార్‌, బెహరైన్‌, ఒమన్‌లతో కూడిన ఆరు మధ్య ప్రాఛ్యదేశాల సమూహమైన 'గల్ఫ్‌ కో-ఆపరేషన్‌ కౌన్సిల్‌' దేశాలలోని అతిపెద్ద షోరూమ్‌లలో ఇది ఒకటిగా సంస్థ తెలిపింది. సౌదీలో వ్యూహాత్మకంగా విస్తరించాలన్న యోచన ఇది తమకు ముందడుగని, తాము బాగా దృష్టి సారించిన మార్కెట్లలో సౌదీ అరేబియా కూడా ఒకటని టాటా మోటార్స్‌ సంస్థ అంతర్జాతీయ వ్యాపారాధినేత ఆర్‌.టి. వాసన్‌ తెలిపారు. వినియోగదారులకు నాణ్యమైన సేవలను అందించేందుకు గాను ఇక్కడి షోరూమ్‌లో మంచి సుశిక్షితులైన సిబ్బందిని అధునాతన సౌకర్యాలతో అందుబాటులో ఉంచినట్లు ఆయన తెలిపారు.
మీ స్నేహితులకు రికమెండ్ చెయ్యండి